งบสร้างบานปลายขออีกพันล้านปี’55
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
17 ส.ค. 2554

โพสต์ทูเดย์ — ศูนย์การประชุมฯ เชียงใหม่ งบบานปลาย ชุมพล ชงงบปี 2555 กว่า 1,000 ล้านบาท หลังโครงการคืบหน้าแค่ 25%
นายชุมพล ศิลปอาชา รมว.ท่องเที่ยวและกีฬา เปิดเผยว่า กระทรวงการท่องเที่ยวและกีฬาเตรียมของบประมาณ 1,100 ล้านบาท เพื่อตกแต่งภายในอาคารศูนย์การประชุมและแสดงสินค้านานาชาติจังหวัดเชียงใหม่ เช่น การวางระบบโทรศัพท์ 18 ล้านบาท ระบบไฟฟ้าภายนอกโครงการ 280 ล้านบาท งานระบบประปา 40 ล้านบาท และงานระบบสร้างรั้วรอบโครงการ 30 ล้านบาท เป็นต้น
ทั้งนี้ การก่อสร้างศูนย์ดังกล่าวมีความคืบหน้าเพียง 25% โดยล่าช้ากว่ากำหนด 43 วัน เนื่องจากติดปัญหาระบบกำจัดปลวก การกัดเซาะดิน รวมถึงการออกแบบก่อสร้างขัดแย้งกันหลายจุด ทำให้ผู้รับเหมาไม่สามารถดำเนินงานต่อได้ จึงมอบหมายให้คณะกรรมการควบคุมติดตามงานประสานการแก้ไขปัญหา และอาจส่งผลให้การเปิดให้บริการศูนย์การประชุมฯ ต้องเลื่อนจากกำหนดเดิมปลายปี 2554 เป็นกลางปี 2555อย่างไรก็ตามตามขณะนี้กระทรวงการท่องเที่ยวฯอยู่ระหว่างการศึกษาวิธีการบริหารศูนย์ดังกล่าวในรูปแบบใด ระหว่างการให้หน่วยงานภาครัฐเป็นผู้บริหาร หรือการเปิดให้บริษัทเอกชนเป็นผู้เข้ามาบริหารโครงการเหมือนศูนย์การประชุมแห่งชาติสิริกิติ์ โดยคาดว่าจะสามารถสรุปแนวทางดังกล่าว และเปิดดำเนินการตามข้อสรุปควบคู่กับระยะเวลาการตบแต่งศูนย์